CELEX: 22008D0109
Language: lt
Date: 1222387200000
Title: 2008 m. rugsėjo 26 d. EEE jungtinio komiteto sprendimas Nr. 109/2008, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

20.11.2008   
            
            
               LT
            
            
               Europos Sąjungos oficialusis leidinys
            
            
               L 309/39
            
         EEE JUNGTINIO KOMITETO SPRENDIMAS
   
   Nr. 109/2008
   2008 m. rugsėjo 26 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2006 m. kovo 10 d. EEE jungtinio komiteto sprendimu Nr. 41/2006 (1).
            
         
               (2)
            
            
               Tikslinga išplėsti Susitarimo Susitariančiųjų Šalių bendradarbiavimą, kad būtų įtrauktas 2007 m. gruodžio 12 d. Komisijos sprendimas 2008/49/EB dėl vidaus rinkos informacinės sistemos įgyvendinimo užtikrinant asmens duomenų apsaugą (2).
            
         
               (3)
            
            
               Todėl Susitarimo 31 protokolą reikėtų iš dalies pakeisti, kad šis platesnis bendradarbiavimas galėtų vykti.
            
         
               (4)
            
            
               Į Susitarimą turi būti įtrauktas 2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3),
            
         NUSPRENDĖ:
   1 straipsnis
   Susitarimo 31 protokolo 17 straipsnio 5 dalies b įtrauka (Europos Parlamento ir Tarybos sprendimas 2004/387/EB) papildoma šia dalimi:
   
               „—
            
            
               
                  32008 D 0049: 2007 m. gruodžio 12 d. Komisijos sprendimas 2008/49/EB dėl vidaus rinkos informacinės sistemos įgyvendinimo užtikrinant asmens duomenų apsaugą (OL L 13, 2008 1 16, p. 18).“
            
         2 straipsnis
   Šis sprendimas įsigalioja kitą dieną po paskutinio pranešimo, kuris numatytas Susitarimo 103 straipsnio 1 dalyje, perdavimo EEE jungtiniam komitetui (4).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2008 m. rugsėjo 26 d.
      
         
            EEE jungtinio komiteto vardu
         
         
            Pirmininkas
         
         H. S. H. Prinz Nikolaus von LIECHTENSTEIN
         
      
   
   
      (1)  OL L 147, 2006 6 1, p. 64.
   
      (2)  OL L 13, 2008 1 16, p. 18.
   
      (3)  OL L 8, 2001 1 12, p. 1.
   
      (4)  Konstituciniai reikalavimai nurodyti.